Фёдара Пятровіча Бядрыцкага з г. п. Карэлічы добра ведаюць у нашым раёне. За плячыма 93-гадовага ветэрана вайны вялікае і змястоўнае пражытае жыццё. Ён і ў мірны час застаўся сапраўдным змагаром за лепшае жыццё, які не толькі сумленна працаваў у Карэліцкай эпідэміялагічнай службе раёна, але шмат увагі ўдзяляў ваенна-патрыятычнаму выхаванню моладзі і прапагандзе здаровага ладу жыцця. Яго прамовы на рознага роду ўрачыстасцях заўсёды прымушалі задумацца. І гэта зразумела: палымянае і даходлівае слова патрэбна нашай душы, асабліва падрастаючаму пакаленню.